Ühise pealkirja alla, näit. "Kaubandus-Tööstuskoda" on koondatud umbes 20 tööstuse ja kaubanduse eriala, peale selle laevandus ja pangandus, Ühistegevuskojas - kindlustusseltsid, ühispangad jt. Kokku kõiki kodades koon­datud alasid oleks ligi 40  mitmesugust rahva erifunktsiooni. Peale selle on kirikul, ülikoolil, kultuurialadel (kultuurkapitalide sihtkapitalid - 5), advo­kaatidel ja meremeestel ka omad kodadele vastavad asutused või samaliigilised korraldused. See teeb umbes 50 erifunktsiooni. Kui siia lugeda veel mõned korporatiivsed (s. o. erifunktsionaalsed) korraldused nagu jõukomitee, rahvuslik ehituskomitee, lastekaitse, tiisikuse keskkorraldus jt., saame umbes 55 suuremat erifunktsiooni, mis on seatud korporatiivsete korralduste kodade,  põhimääruste jne. avalik-õiguslike või analoogiliste mooduste alla - arvult umbes 30 korraldust.